Diari Oficial de la Generalitat Valenciana


Sumari del DOGV 1614, del 04-09-1991 (1991/822505)

ORDRE de 6 de juny de 1991, del Conseller de Cultura, Educació i Ciència, per la qual es regula les practiques d'educació física de l'alumnat de l'Institut Valencià d'Educació Física.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/06/(2)/dof/vci/html**

### Dades del document

Número de DOGV
:   1614

Data del DOGV
:   04-09-1991

Secció del DOGV
:   DISPOSICIONS GENERALS

Número del document
:   1991/822505


Data del document
:   06-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de juny de 1991, del Conseller de Cultura, Educació i Ciència, per la qual regula les pràctiques d'educació física de l'alumnat de l'Institut Valencià d'Educació Física.  
El Decret 146/1986, de 24 de novembre, crea l'Institut Valencià d?Educació Física com a centre d?ensenyament superior i confereix a la Conselleria de Cultura, Educació i Ciència l'autorització per a desenrotllar el que disposa aquesta norma legal.  
Un aspecte molt destacat del currículum que configura el pla d?estudis d?aquest centre educatiu està constituït per la realització de pràctiques didàctiques d'educació física amb l'alumnat d?educació secundària, receptor de l?ensenyament que farà quan pertoque el professorat que es forme en l?Institut Valencià d'Educació Física.  
Cal, per tant, regular les condicions de realització d?aquestes pràctiques didàctiques d?educació física, amb aquesta finalitat, fent ús de les competències que em confereix l'article 35 de la Llei 5/1983, de Govern Valencià,  
ORDENE:  
Article primer  
Durant el mes de novembre de cada curs acadèmic el Director de l?Institut Valencià d'Educació Física presentarà en els serveis territorials de Cultura i Educació la relació dels centres docents públics d?educació secundària que haurà seleccionat per a la realització de les pràctiques didàctiques d?educació física, amb expressió de les dates en què es desenrotllaran. Per a la confecció d?aquesta relació tindrà en compte tant el catàleg corresponent als centres docents com la distribució dels períodes lectius determinats per a cada curs acadèmic en el calendari escolar.  
Article segon  
La distribució de l?alumnat de l'Institut Valencià d?Educació Física s'organitzarà de manera que no excedirà 6 alumnes de pràctiques per cada centre docent seleccionat.  
Article tercer  
Els serveis territorials de Cultura i Educació, a la vista de les relacions presentades, confirmaran o denegaran la presència d'alumnes de pràctiques en els centres d?educació secundària, per a la qual cosa comprovaran el nombre de cursos i grups existents en ells. Quan hauran rebut la conformitat, l?Institut Valencià d'Educació Física lliurarà la credencial identificativa de cada alumne, amb expressió de les dates de començament i finalització del període de pràctiques, i el pla concret d?actuacions avaluables.  
Article quart  
Els serveis territorials de Cultura i Educació comunicaran als directors dels diferents centres d'educació secundària els períodes de pràctiques corresponents i el total d'alumnes de l?Institut Valencià d'Educació Física que les realitzaran.  
Article cinqué  
Els directors dels centres docents diligenciaran en les credencials de cada, alumne la data de la presentació i de la finalització de les pràctiques. En aquesta última diligència figuraran les faltes d?assistència i de puntualitat, amb expressió de si són justificades o injustificades. En l'acte de presentació, els alumnes de pràctiques lliuraran el pla d'actuacions, que serà analitzat i controlat pel Seminari d'Educació Física i pel professor de l'assignatura.  
Article sisè  
L?alumnat de pràctiques desenrotllarà el seu programa amb la supervisió permanent del professorat titular de l'assignatura.  
Article setè  
L?Institut Valencià d'Educació Física realitzarà la supervisió i la valoració de les pràctiques en cada centre docent mitjançant les actuacions pròpies d'aquesta funció, en la qual s'inclourà l'informe final que, amb aquest motiu, redactarà el seminari d'educació física del centre de què es tracte.  
València, 6 de juny de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI